ΓΡΑΠΤΗ ΕΡΩΤΗΣΗ E-2199/00

υποβολή: Frdrique Ries (ELDR) προς την Επιτροπή

(3 Ιουλίου 2000)

Θέμα: Ισότητα μεταχείρισης ατόμων, χωρίς διάκριση φυλετικής ή εθνικής καταγωγής

Κατά τη συζήτηση στην Επιτροπή Ελευθεριών και Δικαιωμάτων των Πολιτών της έκθεσης της κ. Buitenweg (A5-0136/2000) σχετικά με την ίση μεταχείριση των ατόμων, χωρίς διάκριση φυλετικής ή εθνικής

καταγωγής, είχα καταθέσει με το συνάδελφο Willy de Clercq την τροπολογία αριθ. 72, που πρόβλεπε ότι για τους σκοπούς της παρούσας οδηγίας, η αρχή της ίσης μεταχείρισης σημαίνει ότι δενφίσταται άμεση ή έμμεση διάκριση λόγω φυλετικής ή εθνικής καταγωγής, συμπεριλαμβανομένων της προτροπής στις διακρίσεις, της προτροπής στο μίσος ή τη βία με βάση την εθνική, θρησκευτική ή φυλετική καταγωγή, όπως η αμφισβήτηση του Ολοκαυτώματος.

Κατά τις συζητήσεις στο πλαίσιο της επιτροπής, η Επιτροπή δεν αμφισβήτησε το βάσιμο της τροπολογίας αυτής κατ' αρχήν, αντέταξε όμως νομικά επιχειρήματα για να δικαιολογήσει την άποψη ότι η διάταξη αυτή πρέπει να αποτελέσει αντικείμενο ιδιαίτερου νομοθετικού κειμένου.

Μπορεί η Επιτροπή να ανακοινώσει τις προθέσεις της για τη συνέχεια που σκοπεύει να δώσει στο ουσιαστικό περιεχόμενο της τροπολογίας αυτής και, ειδικότερα, στη διακήρυξη της αρχής της αμφισβήτησης του Ολοκαυτώματος ως προτροπής σε διακρίσεις; Ποια θα είναι τα βασικά στοιχεία του ιδιαίτερου νομοθετικού κειμένου το οποίο εξήγγειλε η Επιτροπή στις συζητήσεις στην κοινοβουλευτική επιτροπή; Ποιο είναι το προβλεπόμενο χρονοδιάγραμμα;

Απάντηση της κας Διαμαντοπούλου εξ ονόματος της Επιτροπής

(13 Σεπτεμβρίου 2000)

Το άρθρο 13 της συνθήκης ΕΚ παρέχει την εξουσία στο Συμβούλιο να εκδίδει μέτρα για την καταπολέμηση των διακρίσεων. Η πρόταση οδηγίας της Επιτροπής, βάσει του άρθρου 13 για την καθιέρωση της αρχής ίσης μεταχείρισης μεταξύ των ανθρώπων ανεξάρτητα φυλετικής ή εθνικής καταγωγής(1), απαγορεύει τις διακρίσεις βάσει αυτών των λόγων σε ορισμένους τομείς επί μέρους περιπτώσεων διάκρισης. Η Επιτροπή πιστεύει ότι η τροπολογία που προτείνουν τα αξιότιμα μέλη στο σχέδιο οδηγίας αφότου εγκρίθηκε από το Συμβούλιο στις 29 Ιουνίου 2000(2) δεν αφορούσε επί μέρους περιπτώσεις διάκρισης που εμπίπτουν στολικό πεδίο εφαρμογής της οδηγίας, αλλά μάλλον ευρύτερες μορφές ρατσιστικής συμπεριφοράς πέραν του πεδίου εφαρμογής του άρθρου 13.

Για το λόγο αυτό, η Επιτροπή δεν μπόρεσε να δεχθεί την προτεινόμενη τροπολογία. Εντούτοις, έλαβεπόψη της ότι το άρθρο 29 της συνθήκης για την Ευρωπαϊκή Ένωση παρέχει εξουσίες δράσης κατά ευρύτερων μορφών ρατσισμού και ξενοφοβίας. Η Επιτροπήπενθυμίζει ότι το Συμβούλιο ενέκρινε το 1996 στα πλαίσια του (τότε) άρθρου K.3 της συνθήκης για την Ευρωπαϊκή Ένωση κοινή δράση(3) για την αστυνομική και δικαστική συνεργασία με σκοπό την καταπολέμηση του ρατσισμού και της ξενοφοβίας, συμπεριλαμβανομένης της προτροπής στο φυλετικό μίσος και τη βία και της άρνησης του ολοκαυτώματος. Αυτή η εφαρμογή της κοινής δράσης πρόκειται να επανεξετασθεί για δεύτερη φορά στη διάρκεια αυτού του καλοκαιριού. Μετά την επανεξέταση αυτή, η Επιτροπή θα μελετήσει την περαιτέρω δράση που μπορεί να είναι κατάλληλη σύμφωνα με το άρθρο 29 της συνθήκης για την Ευρωπαϊκή Ένωση προς αντιμετώπιση των θεμάτων που έθεσε το αξιότιμο μέλος.

(1) COM(1999)566 τελικό.

(2) ΕΕ L 180 της 19.7.2000.

(3) ΕΕ L 185 της 24.7.1996.